Veteraan-akteur Danny Keogh sterfDanny Keogh. (Foto: http://www.apm.co.za) Die Suid-Afrikaanse akteur Danny Keogh is in die ouderdom van 71 oorlede. ŉ Vriend van Keogh se seun, Tyrone, het sy afsterwe aan Maroela Media bevestig. Die oorsaak van Keogh se dood is nie onmiddellik bekend gemaak nie. Keogh is in Uganda gebore, maar was ŉ bekende akteur in Suid-Afrika. Hoewel Engelssprekend het hy ook gespeel in Afrikaanse reekse soos Sleurstroom, Drome van gruis en Binnelanders toe dié sepie nog ŉ reeks was. Keogh was onder meer te sien in die rolprente Invictus, The Poseidon Adventure en The Piano Player. Hy was voorheen met die aktrise Michele Burgers getroud. Sy seun, Tyrone, is ook ŉ akteur en televisie-aanbieder, onder meer bekend vir sy rol in die sepie The Wild en die rolprent Blood Diamond.